जि’यां डोगरी च केईं सांस्कृतिक शब्द अभिव्यक्तियं बड़ियां त्रिक्खियां ते व्यजक न। खूही, कफ्फनी, दन्दी, खन्हेई, काढ, दप्पटी, घरेड़ आदि शब्दें ते बावा टल्ल, रानी खां दा साला, अखनूरी राज, लैह्‌रां गिननें आह्‌ले आदि अभिवयक्तियां, जि’‌न्दी पछोकड़ च कोई नां कोई संस्कृतिक घटना होंदी ऐ। इ‌’यां गै हर भाशा दी सग्गोसारी च इन्दा बड़ा हिस्सा होंदा ऐ। एह् अभिव्यक्तियां जित्थै भाशा च चुस्ती ते त्रिक्खापन आह्‌नदियां न उत्थै गै इन्दे कारण अनुवाद करना नामुमकन जन बनी जंदा ऐ।